དེ་ལས་རིམ་གྱིས་གནམ་བྱཱར་རན་པའི་བསྒང་ལས་འབྲུག་ཕྱི་ཁར་འཐོན་ནི་སྦེ་གཟུགས་ཆིར་ཆིར་བཏང་སྟེ་ཚར་གཅིག་ལས་ཚར་ཅིག་ཤུགས་ཆེ་སུ་སྦེ་སྤརཝ་ད།འབྱོགཔ་འདི་གིས་ཡང་གོ་ལེ་སྦེ་འབྲུག་གི་སྒལ་ཏོ་གུ་བཞོན།ལགཔ་འབྲུག་གི་ཟེའུ་གུ་སྒྲིང་སྒྲི་སྦེ་བཤེད་དེ་སྡོད་ནུགདེ་ལས་ཟླཝ་གཉིསཔ་ཚེསཔ་ཅིག་འབྲུག་འདི་གནམ་མེད་ས་མེད་འུར་སྒྲ་དང་བཅསཔ་སྦེ་རྫ་རོང་ནང་ལས་འཐོན་ཏེ་བར་སྣང་ཁམས་ལས་ཕར་འཕུར་འགྱོ་བའི་སྐབས་ཐང་སྦོམ་ཅིག་གི་ཐད་ཁར་འབྱོགཔ་འདི་ས་ཁར་བུད་སོང་རུང་གཟུགས་ལུ་གནོད་པ་སྦོམ་ཅིག་མ་བྱུང་པས།ལ་ལུ་ཅིག་གིས་འབད་བ་ཅིན་འབྲུག་འདི་དངོས་སུ་སྦེ་མཐོང་མི་ཚུགསཔ་མ་ཚད་ཏན་ཏན་ཡོད་ཟེར་ཁུངས་བཀལ་ཚུགས་མི་ཡང་མེད་ཟེར་བའི་ལོ་རྒྱུས་འདུགའཇིག་རྟེན་པའི་སྣང་བ་ལུ་གནམ་བྱཱར་འབྲུག་ལྡིརཝ་ཟེར་བའི་སྒྲ་སྐད་འདི་གནམ་ལྕགས་དང་ས་ཆུ་གཉིས་གཅིག་ཁར་རེགཔ་ད་མེ་ཟིམ་དང་འཐོན་ཏེ་འུར་སྒྲ་བྱུངམ་ཨིནམ་སྦེ་བཤདཔ་ཨིན་པས།དེ་འབདཝ་ད་དངོས་སུ་མེད་པ་ཅིན་དང་པ་འབྲུག་ཟེར་བའི་མིང་བྱུང་དགོཔ་མེདཔ་མ་ཚད་འབྲུག་དང་ནང་པའི་ཆོས་ཀྱི་བར་ན་འབྲེལ་གནད་ཆེ་དྲགས་སྦེ་ཡོད་མི་དེ་ལུ་བདེན་ཁུངས་དང་ཡིད་ཆེས་བྱུང་མ་ཚུགས་པའི་སྐྱོན་ཅིག་མེན་ནམ་ཟེར་མནོཝ་མས།